Martin Galea, il-ħaddiem Malti li wasal lura f’pajjiżna qawwi u sħiħ wara li lbieraħ inħeles mill-militanti Libjani, ħareġ mill-isptar wara testijiet estensivi li sarulu fl-isptar Mater Dei mal-wasla tiegħu f’pajjiżna tard ilbieraħ filgħaxija. tvm.com.mt jinsab informat li Galea mistenni jkun intervistat estensivament mis-Servizzi tas-Sigurtà ta’ pajjiżna dwar is-saga li għadda minnha tul il-11-il jum li għamel maħtuf mill-milizija. Sorsi informati qalu li s-Servizzi tas-Sigurtà huwa interessat li jiskopri fost oħrajn għaliex il-milizzja għażlet li żżomm lilu u teħles liż-żewġ persuni oħra li kienu fil-karozza miegħu meta twaqqfu fir-road block.